1.  ปัจจัยความเสี่ยง

    1.  ความเสี่ยงที่สินทรัพย์อาจจะด้อยค่าลง

  1.1.1 เบี้ยประกันภัยค้างรับ

บริษัทฯ มีเบี้ยประกันภัยค้างรับ ณ วันที่ 31 ธันวาคม 2544 แยกตามอายุหนี้ได้ดังนี้

หน่วย : พันบาท

อายุหนี้ค้างชำระ

ค้างไม่เกิน 3 เดือน 128,766

มากกว่า 3 เดือน ถึง 6 เดือน 17,973

มากกว่า 6 เดือน ถึง 12 เดือน 12,669

มากกว่า 12 เดือน 69,579

รวม 228,987

หัก ค่าเผื่อหนี้สงสัยจะสูญ (49,495)

เบี้ยประกันภัยค้างรับ-สุทธิ 179,492

บริษัทฯ ได้สำรองค่าเผื่อหนี้สงสัยจะสูญสำหรับเบี้ยประกันภัยค้างรับ เมื่อสิ้นปี 2544 ทั้งสิ้น 49.49
ล้านบาท ซึ่งต่ำกว่า ณ สิ้นปี 2543 เป็นจำนวน 3.46 ล้านบาท
เพราะได้รับชำระเงินจากลูกหนี้ที่ได้เคยตั้งค่าเผื่อหนี้สงสัยจะสูญไปแล้ว

  1.1.2 เงินลงทุนในหลักทรัพย์

เงินลงทุนในหลักทรัพย์ก่อนหักค่าเผื่อการปรับมูลค่าของเงินลงทุนเมื่อสิ้นปี 2544 มีจำนวนทั้งสิ้น
677.38 ล้านบาท ประกอบด้วยพันธบัตร, หุ้นทุน, หุ้นกู้, ตั๋วเงิน และหลักทรัพย์อื่น บริษัทฯ
ได้ตั้งค่าเผื่อการลดค่าของเงินลงทุนในหลักทรัพย์ โดยถือปฏิบัติตามมาตรฐานบัญชีเป็นจำนวน 26.97
ล้านบาท ซึ่งสูงกว่าปี 2543 เป็นจำนวน 0.03 ล้านบาท

อนึ่ง คณะกรรมการการลงทุนของบริษัทฯ จะติดตามความเคลื่อนไหวของอัตราดอกเบี้ยอย่างใกล้ชิด
เพื่อป้องกันมิให้การเปลี่ยนแปลงของอัตราดอกเบี้ยส่งผลในทางลบต่อมูลค่าทรัพย์สินของบริษัทฯ

  1.1.3 เงินให้กู้

เงินให้กู้ยืมที่มีหลักทรัพย์เป็นประกันเมื่อสิ้นปี 2544 มีจำนวน 104.12 ล้านบาท
แยกตามอายุหนี้ไว้ดังนี้

  หน่วย : พันบาท

อายุหนี้ค้างชำระ จำนวนเงินต้น ดอกเบี้ย รวม

ค้างไม่เกิน 3 เดือน 19,391 49 19,440

มากกว่า 3 เดือน ถึง 6 เดือน 171 6 177

มากกว่า 6 เดือน ถึง 12 เดือน 289 - 289

มากกว่า 12 เดือน 57,805 26,408 84,213

รวม 77,656 26,463 104,119

หัก ค่าเผื่อหนี้สงสัยจะสูญ (12,177)

เงินให้กู้ยืมสุทธิ 91,942

มูลค่าหลักทรัพย์ค้ำประกัน 119,094

ค่าเผื่อหนี้สงสัยจะสูญสำหรับลูกหนี้เงินให้กู้ ณ สิ้นปี 2544 มีจำนวน 12.18 ล้านบาท ซึ่งต่ำกว่า ณ
สิ้นปี 2543 จำนวน 6.08 ล้านบาท เนื่องจากลูกหนี้ที่บริษัทฯ
ตั้งค่าเผื่อหนี้สงสัยจะสูญไปแล้วชำระหนี้ หรือถูกยึดหลักประกัน
ทำให้มีการปรับลดค่าเผื่อหนี้สงสัยจะสูญของลูกหนี้บางราย

  1.1.4 ลูกหนี้เช็คคืน

ลูกหนี้เช็คคืน ก่อนหักค่าเผื่อหนี้สงสัยจะสูญเมื่อสิ้นปี 2544 มีจำนวน 17.50 ล้านบาท บริษัทฯ
ได้ตั้งค่าเผื่อหนี้สงสัยจะสูญทั้งสิ้น 8.45 ล้านบาท ซึ่งต่ำกว่าปี 2543 จำนวน 1.38 ล้านบาท
เพราะลูกหนี้ที่ตั้งค่าเผื่อหนี้สงสัยจะสูญไปแล้วชำระเงินคืนบริษัทฯ

บริษัทฯ ตั้งค่าเผื่อหนี้สงสัยจะสูญของลูกหนี้ตามที่กล่าวในข้อ 1.1.1, 1.1.3 และ 1.1.4
โดยได้ทบทวนอย่างสม่ำเสมอจากประสบการณ์ในการชำระหนี้ ฐานะการเงิน
และมูลค่าของหลักประกันของลูกหนี้ เพื่อสามารถที่จะตั้งค่าเผื่อหนี้สงสัยจะสูญเป็นจำนวนที่เพียงพอ
อนึ่งลูกหนี้เบี้ยประกันภัยค้างรับบางรายที่บริษัทฯ ไม่ได้ตั้งค่าเผื่อหนี้สงสัยจะสูญยังเป็นตัวแทน
และมีธุรกรรมกับบริษัทฯ อย่างสม่ำเสมอ
คาดว่ายังมีความสามารถที่จะชำระค่าเบี้ยประกันภัยดังกล่าวได้ นอกจากนี้ บริษัทฯ
มีนโยบายที่จะประเมินราคาที่ดินทุกแปลง ที่ใช้เป็นหลักประกันหนี้ของลูกหนี้เงินกู้ที่ผิดนัดชำระเกินกว่า
12 เดือน ทุก 2 ปี ทั้งนี้ขึ้นอยู่กับภาวะเศรษฐกิจที่อาจเปลี่ยนแปลงในอนาคต

2.  ความเสี่ยงที่เกิดจากธุรกิจประกันวินาศภัย

บริษัทฯ ได้บริหารความเสี่ยงภัยที่เกิดจากธุรกิจประกันวินาศภัยหลายส่วนไปยังผู้รับประกันภัยต่อ
ทั้งที่อยู่ในประเทศไทยและต่างประเทศ
โดยเน้นเลือกบริษัทรับประกันภัยต่อที่มั่นคงมีระดับความน่าเชื่อถือที่สูงเท่านั้น ซึ่งส่งผลให้บริษัทฯ
มีความพร้อมตลอดเวลาที่จะจ่ายค่าสินไหมทดแทนขนาดใหญ่ให้เสมอโดยไม่มีผลกระทบต่อสภาวะทางการเงินหรือสถานะความมั่นคงของบริษัทฯ
เอง

3.  ความเสี่ยงเนื่องจากการเปิดเสรีธุรกิจประกันวินาศภัย

การเปิดเสรีธุรกิจประกันวินาศภัยย่อมจะนำมาซึ่งการแข่งขันที่เข้มข้นขึ้น บริษัทฯ
มีความพร้อมแล้วในด้าน :

1.  เงินกองทุนที่เพียงพอต่อการขยายธุรกิจได้อีกกว่า 5 เท่า
    ตามหลักเกณฑ์ใหม่ที่คาดว่ากรมการประกันภัยกำลังจะประกาศใช้
    โดยเปลี่ยนจากยอดเบี้ยประกันภัยรับสุทธิไม่เกิน 10 เท่าของเงินกองทุนเป็น
    ยอดเบี้ยประกันภัยรับสุทธิไม่เกิน 5 เท่า ของเงินกองทุน

2.  สภาพคล่องทางการเงินที่มากเกินพอต่อความสามารถในการจ่ายค่าสินไหมทดแทน

3.  ความสามารถในการตอบสนองความต้องการของลูกค้าผู้เอาประกันภัยที่จะเลือกซื้อกรมธรรม์ชนิดต่าง
    ๆ ทั้งนี้เป็นไปตามหลักเกณฑ์ที่บริษัทฯ กำหนด

4.  คุณภาพของบริการที่บริษัทฯ ยังคงยึดหลักการพัฒนาปรับปรุงที่ต่อเนื่อง